
2026 жылғы қаңтар-қыркүйек айларындағы жеңіл өнеркәсіп саласы бойынша ақпарат

Облыстың жеңіл өнеркәсібі тоқыма және трикотаж бұйымдарын, киім-кешек, бас киімдер, сондай-ақ тоқыма емес геосинтетикалық материалдар өндіретін кәсіпорындардан тұрады.
2026 жылғы 1 қазандағы жағдай бойынша жеңіл өнеркәсіп саласында 26 кәсіпорын жұмыс істейді, оның ішінде 25 шағын және 1 орта кәсіпорын («Большевичка» ЖШС) бар. Аталған кәсіпорындарда 350-ден астам адам еңбек етеді.
Сала кәсіпорындарына «Большевичка» ЖШС, «S.M.F-System» тоқыма емес материалдар фабрикасы» ЖШС, «Саңыраулардың Қазақ қоғамының оқу-өндірістік кәсіпорны» мекемесі, «Азурит» өнеркәсіптік-сауда фирмасы» ЖШС, «ABC Astana production» ЖШС және басқа да кәсіпорындар жатады.
2026 жылғы қаңтар-қыркүйек айларында облыстың жеңіл өнеркәсіп кәсіпорындары қолданыстағы бағамен 2 206,2 млн. теңгенің өнімін өндірді.
Жеңіл өнеркәсіптің нақты көлем индексі 72,9%-ды құрады.
2026 жылғы қаңтар-қыркүйек айларында облыстың өңдеу өнеркәсібі құрылымындағы жеңіл өнеркәсіптің үлесі 0,1%-ды құрады.




